Igor Schvede

Igor Schvede (sündinud 5. detsembril 1970 Prahas) on endine Eesti mereväelane, auastmelt kontradmiral. 

 Eluloost 
Alates 1986. aastast teenis Nõukogude Liidu mereväes, kus õppis esmalt Leningradis Nahhimovi mereväekoolis ja seejärel Frunze nimelises kõrgemas mereväekoolis elektromehaanika erialal. 

1993. aastal liitus Eesti kaitsejõududega. Oli üks Eesti mereväe taasloojaid ja esimesi ülesehitajaid alates 1993. aasta suvest. 

1994. aastal määrati Schvede Mereväe abilaeva Ahti komandöriks ja 1997. aastal miinilaeva Sulev komandöriks. 1998. aastal määrati Miinilaevade divisjoni ülemaks. 

2002. aastal teenis ta välismissioonil Afganistanis. 
2003–2004 õppis Tartus Balti Kaitsekolledžis. 

9. augustist 2007 kuni 23. juulini 2012 oli Schvede mereväe ülem. "Kes? Mis? Kus?" 2008, lk. 129Kaptenleitnant Sepper võttis üle mereväe juhtimise ERR uudised, 23.07.2012. 

2012 lõpetas ta Mereväe Juhtimiskolledži USA-s.

Pärast mereväe ülema kohalt lahkumist sai mereväekapten Schvedest Kaitseväe peastaabi ülema asetäitja. 

Aastail 2013–2016 oli Schvede Kaitseväe peastaabi ülem. 

2016. aasta suvest 2021. aasta juulini oli ta Eesti sõjaline esindaja Euroopa Liidu ja NATO juures. Kaitseminister nimetas ametisse kaitseväe kolm tippjuhti, ERR uudised Alates augustist 2021 on reservis.

Tegevus poliitikas
Igor Schvede kuulub aastast 2022 Reformierakonda. Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 601 häält ning ei osutunud valituks.

Auastmed
 Aasta Kuupäev Õlak Auaste 1993   20px nooremleitnant 1995 1. veebruar 20px leitnant 1997 11. veebruar 20px vanemleitnant 2000 18. veebruar 20px kaptenmajor 2004 19. veebruar 20px kaptenleitnant 2008 18. veebruar 20px mereväekapten 2015 5. veebruar 20px kommodoor 2020 18. veebruar 20px kontradmiral

Tunnustus
1998 Mereväe Rist
1998 Kaitseväe teeneterist riigikaitseliste teenete eest 
2005 Kotkaristi IV klassi teenetemärk
2000 Kaitseministeeriumi hõbe-rinnamärk
2004 Kaitseministeeriumi kuld-rinnamärk
2013 Kaitseväe Peastaabi teeneterist
2011 Mälestusmedal "10 aastat taastatud kaitseväge"

 Viited 

Kategooria:Eesti sõjaväelased
Kategooria:Eesti kontradmiralid
Kategooria:Kaitseväe peastaabi ülemad
Kategooria:Kotkaristi IV klassi teenetemärgi kavalerid
Kategooria:Kaitseväe teeneteristi kavalerid
Kategooria:Eesti merevägi
Kategooria:Sündinud 1970